Chugó o suyo primer partito en a temporada 04-05 dimpués que Toni Prats se lesionase en o partito contra o Real Madrid. Doblas (más conoixito dimpués como Toni D.) yera o tercer portero d'o equipe, pero aprofeitó a suya oportunidat en lesionar-se Toni Prats y Contreras. Dimpués d'o suyo debut contra o Getafe CF, chugó 35 partitos seguitos, estando a gran sorpresa d'a liga y levando a lo Real Betis dica la final de Copa d'o Rei, aturando dos penaltis en o partito contra l'Athletic Club. O equipe betico ganó a copa contra Osasuna, 28 anyos dimpués d'o suyo zaguer títol.